التلاته الكبار ف التنس اسم لتلات لعيبة تنس هما روجر فيديرار و رافاييل نادال و نوڤاك دچوكوڤيتش . التلاته دول كسبو عدد كبير من بطولات التنس منهم واحد و ستين بطوله من بطولات الجراند سلام التلاته الكبيره نادال كسب واحد و عشرين بطوله فيديرار كسب عشرين بطوله منهم و ديوكوفيتش كسب عشرين بطوله. التلاته دول كسبو كمان 101 بطوله من بطولات ماسترز 1000 و حداشر بطوله من نهائيات دورى رابطة محترفين التنس. اسم التلاته الكبار ف التنس كان بيستعمل كتير لما يكون فيه تلات لعيبه كبار بيكسبو بطولات كتيره ف التنس فى ازمان كتيره لكن بيدل على التلاته دول الايام دى. من سنة 2019 ، اسم التلاته الكبار فيديرار و نادال و دچوكوفيتش بدل اسم الاربعه الكبار ف التنس بيستعمل كتير بسبب تكرار اصابات اندى موررى و غيابه النسبى من بطولات جولة اتحاد لعيبة التنس المحترفين . فيدرار و نادال و ديوكوفيتش كل واحد فيهم كمل كارير جراند سلام و نادال كمل كارير جولدن سلام عشان كسب ميدالية فردى التنس الدهب ف اوليمبياد 2008. روجر فيديرار كان اول واحد يتشهر فيهم لما كسب اول بطوله ليه سنة 2001 ف ميلانو و كسب جراند سلام اول مره ف ويمبلدون سنة 2003 و بعديه نادال اللى كسب جراند سلام اول مره ف فرنسا سنة 2005 بعد ما غلب روجر فيديرار ف السيميفاينال.